Vadym Jevtusjenko

Vadym Anatolijovytsj Jevtusjenko (ukrainsk skrivemåte: Вадим Анатолійович Євтушенко, russisk skrivemåte: Вади́м Анато́льевич Евтуше́нко, engelsk skrivemåte: Vadym Anatolyovich Yevtushenko), (født 1. januar 1958 i Pjatykhatky i Den ukrainske sosialistiske sovjetrepublikk i Sovjetunionen) er en ukrainsk tidligere fotballspiller.

Jevtusjenko spilte en rekke sesonger for . Under Valeriy Lobanovskiys ledelse vant han fire sovjetiske seriemesterskap og tre cupmesterskap med Dynamo. I 1986 vant han Cupvinnercupen med Dynamo. Samme året spilte han tre av Sovjetunionens fire kamper i VM-sluttspillet. Han var også del av Sovjetunionens tropp til VM-sluttspillet i 1982, men spilte ikke da noen av lagets kamper. 

Jevtusjenko mistet plassen på klubblaget da de yngre spillerne Oleh Protasov og Hennadij Lytovtsjenko kom inn på laget. Jevtusjenko forlot så Dynamo til fordel for FK Dnipro. Med Dnipro ble han sovjetisk seriemester for femte gang. Han fant seg imidlertid ikke til rette, og forlot klubben etter bare én sesong. Kort tid senere fikk han en invitasjon til Sverige. Forretningsmannen Rickard Thiel forsøkte få ham til svensk fotball. Thiel tilbød Jevtusjenko først til sin egen favorittklubb, . Men klubben avslo tilbudet. Byrival  takket imidlertid ja. Han markerte seg raskt for AIK i sin rolle på midtbanen. Med sine offensive kvaliteter var han en sentral bidragsyter i utviklingen fra det middelmådige allsvenske laget han ankom i 1989 til laget som vant det svenske seriemesterskapet i 1992 - AIKs første seriemesterskap på 55 år. I 1993-sesongen var han ikke lenger en like sterk bidragsyter, og forlot klubben ved sesongslutt. Han spilte de to siste årene av spillerkarrieren i Sveriges nest øverste divisjon med IK Sirius. Under de fem årene han spilte for AIK, markerte han seg som en av klubbens fremste spillere noensinne.

En av hans sønner, Vjatsjeslav Jevtusjenko, har også spilt for AIK i Allsvenskan.

Referanser

Eksterne lenker 
 
 AIK 

Sovjetiske fotballspillere
Ukrainske fotballspillere
Spillere i Fotball-VM 1982
Spillere i Fotball-VM 1986
Fotballspillere for FK Zirka Kirovohrad
Fotballspillere for FK Dnipro
Fotballspillere for FC Dynamo Kyiv
Fotballspillere for AIK
Fotballspillere for IK Sirius FK
Personer fra Dnipropetrovsk oblast